Document ID: 31994R2980

Komisjoni määrus (EÜ) nr 2980/94,
7. detsember 1994,
millega avatakse koguselised impordikvoodid Hiina Rahvavabariigist pärinevatele kategooriate 146A ja 146B tekstiiltoodetele ning muudetakse teatavatest kolmandatest riikidest pärit tekstiiltoodete importimise ühiseeskirju käsitleva nõukogu määruse (EÜ) nr 517/94 IV ja V lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 7. märtsi 1994. aasta määrust (EÜ) nr 517/94 teatavatest kahepoolsete lepingute, protokollide või muude kokkulepete ja ühenduse impordi erieeskirjadega hõlmamata kolmandatest riikidest pärit tekstiiltoodete importimise ühiseeskirjade kohta [1] (viimati muudetud määrusega (EÜ) nr 2798/94), [2] eriti selle artikli 3 lõikeid 3 ja 5 koostoimes artikli 25 lõikega 4,
ning arvestades, et:
määruse (EÜ) nr 517/94 artikli 3 lõikes 3 sätestatakse, et V lisas osutatud tekstiiltooteid, mis pärinevad selles lisas loetletud riikidest, võib importida üksnes juhul, kui artiklis 25 ettenähtud korras on kehtestatud iga-aastane koguseline piirnorm;
kaks liikmesriiki on komisjonile esitanud taotluse turunõudluse rahuldamiseks avada impordikvoodid kategooriatesse 146 A ja 146B kuuluvatele Hiina Rahvavabariigist pärinevatele tekstiiltoodetele; artikli 25 alusel moodustatud komitee on arutelu tulemusel leidnud, et ühenduse tööstuse olukorda arvesse võttes on kohane määrata koguseliseks piirnormiks, mida kategooriatesse 146 A ja 146B kuuluvate Hiina Rahvavabariigist pärinevate toodete suhtes alates käesoleva määruse jõustumiskuupäevast kohaldatakse, vastavalt 15 ja 110 tonni aastas; seepärast on tarvis muuta nõukogu määruse (EÜ) nr 517/94 IV ja V lisa ning näha õiguskindluse huvides ette, et kvooti hallatakse nimetatud nõukogu määruse artiklis 17 ettenähtud korras;
need meetmed on kooskõlas määruse (EÜ) nr 517/94 kohaselt moodustatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Kategooriatesse 146 A ja 146B kuuluvate Hiina Rahvavabariigist pärinevate tekstiiltoodete importimisel ühendusse kohaldatakse koguselisi piirnorme vastavalt 15 ja 110 tonni aastas ning neid hallatakse määruse (EÜ) nr 517/94 artiklis 17 ettenähtud korras.
Artikkel 2
Määruse (EÜ) nr 517/94 IV ja V lisa muudetakse vastavalt käesoleva määruse lisale.
Artikkel 3
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. detsember 1994

Labels: 1
3
18